KONKURSAS

DIREKTORIAUS PAVADUOTOJO UGDYMUI PAREIGOMS UŽIMTI

KAUNO ANTANO MARTINAIČIO DAILĖS MOKYKLA

Kauno Antano Martinaičio dailės mokykla (toliau – Įstaiga), Kauno miesto savivaldybės biudžetinė įstaiga, Šv. Gertrūdos 33, 44283, Kaunas, tel. (8 37) 203534, el.p. info@kamdaile.lt, duomenys kaupiami ir saugomi Juridininių asmenų registre, kodas 190144072, **skelbia konkursą direktoriaus pavaduotojo ugdymui pareigoms** mokyklos filialeV. Krėvės pr. 54 **(1 etatas) užimti.** Darbo sutarties rūšis – **neterminuota.**

**1.Darbo pobūdis:** Organizuoti ir koordinuoti ugdomąjį procesą mokyklos filiale V. Krėvės pr. 54: neformalaus vaikų švietimo (toliau – NVŠ) ugdymo programų, tvarkaraščių, edukacinių - kultūrinių veiklų ir projektų, peržiūrų rengimą ir įgyvendinimą, mokytojų kvalifikacijos kėlimą, inicijuoti naujų mokymo(si) technologijų ir strategijų diegimą, užtikrinti sklandų ugdymo proceso įgyvendinimą filiale, vertinti ir analizuoti NVŠ ugdymo kokybę, teikti metodinę pagalbą mokytojams, rengiantiems NVŠ programas, rengti statistinių duomenų ataskaitas, bendradarbiauti su mokiniais, jų tėvais (globėjais, rūpintojais), mokytojais ir kitais įstaigos bendruomenės nariais ugdymo, pažangos, saugumo ir lygių galimybių užtikrinimo klausimais, rengti direktoriaus įsakymų, susijusių su NVŠ veikla, kitų Įstaigos veiklą reglamentuojančių dokumentų projektus, savarankiškai planuoti ir įgyvendinti Įstaigos direktoriaus pavedimus.

**2. Kvalifikaciniai reikalavimai pretendentams:**

2.1. Turėti meno, humanitarinių arba socialinių mokslų studijų krypties aukštąjį universitetinį arba jam prilygintą išsilavinimą, pedagogo kvalifikaciją.

2.2. Ne mažesnį kaip 3 (trijų) metų pedagoginio darbo stažą ir ne mažesnę kaip vienerių metų vadovavimo asmenų grupei (grupėms) patirtį.

2.3. Turėti miesto, nacionalinių ar tarptautinių kultūrinių – edukacinių projektų rengimo, valdymo ir koordinavimo patirtį - privalumas.

2.4. Gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“ reikalavimus.

2.5. Mokėti naudotis informacinėmis technologijomis.

2.6.Išmanyti įstaigos veiklos organizavimą, ugdymo procesą, neformalųjį švietimą reglamentuojančius dokumentus, Įstaigos tikslus ir uždavinius, darbo teisinius santykius, kuriuos reglamentuoja Lietuvos Respublikos įstatymai, Vyriausybės nutarimai, LR Darbo kodeksas, dokumentų rengimo ir įforminimo taisykles, raštvedybą.

2.6. Mokėti ne mažiau kaip vieną ES užsienio kalbą.

2.7. Būti pareigingam, darbščiam, kūrybiškam, iniciatyviam, pasižymėti nepriekaištinga profesine reputacija, elgesiu, gebėti dirbti komandoje; gebėti savarankiškai planuoti, organizuoti savo ir pavaldžių darbuotojų darbą, rengti ataskaitas ir kitus dokumentus, gebėti savarankiškai vykdyti direktoriaus pavaduotojo ugdymui pareigybės aprašyme nustatytas funkcijas, sklandžiai reikšti mintis žodžiu ir raštu.

**3. Informacija apie darbo užmokestį:**

Pastoviosios dalies koeficientas nuo 5,76 iki 10,8.

**4. Pretendentas privalo pateikti:**

4.1 Prašymą dalyvauti konkurse.

4.2 Asmens tapatybę, išsilavinimą, kvalifikaciją, pedagoginio, vadybinio darbo stažą patvirtinančių dokumentų kopijas.

4.3 Gyvenimo aprašymą.

4.4 Motyvacinį laišką.

**5. Pretendentų atrankos būdas – pokalbis žodžiu.** Pretendentai, kurie atitiks konkurso skelbime nurodytus reikalavimus, apie dalyvavimą atrankoje, atrankos datą, vietą ir laiką bus informuoti asmeniškai.

**6. Pretendentas gali pateikti dokumentus** asmeniškai arba siųsti registruotu laišku. Dokumentai priimami iki gruodžio 11 dienos, darbo dienomis nuo 9:00 iki 16:00 Įstaigos raštinėje adresu Šv.Gertrūdos 33, Kaunas. Informaciją apie skelbiamą atranką teikia Kauno A.Martinaičio dailės mokyklos direktorė Margarita Ramonienė, tel. ( 8 37) 203534, el.paštu info@kamdaile.lt